Ernst Johann von Stackelberg

Ernst Johann von Stackelberg (vene keeles Эрнест Густавович Штакельберг; (21. märts (ukj 2. aprill) 1813 Viin – 30. aprill (ukj 12. mai) 1870 Pariis) oli baltisaksa päritolu Vene diplomaat ja sõjaväelane, krahv. Krahv Ernst Johann von Stackelberg pärines Stackelbergi suguvõsa Püssi liinist. Ta sündis diplomaadi ja mõisaomaniku krahv Gustav Ernst von Stackelbergi viienda lapsena. 1832. aastal asus ta teenistusse, olles esialgu suurtükiväes tuletõrjuja. Aastatel 1836–1837 sõdis ta Kaukaasias, kus võitles Šamili juhitud mägilaste vastu, ja sai lahingus rindu haavata. Kaukaasias sõdis ta jälle 1840–1841. Aastaks 1843 oli temast saanud juba polkovnik. Aastal 1848 nimetati ta Pariisi Venemaa saatkonda Venemaa keisririigi sõjaministeeriumi korrespondendiks, mis tähendas sisuliselt sõjaväeatašeed. Stackelberg oli kuni surmani ametis kõrge diplomaadina. Venemaa sõjaväeatašeena Pariisis ja Viinis (1853) ning diplomaatilises tegevuses Torinos (1856–1864), Madridis (1861–1862), Viinis (1864–1868) ja Pariisis (1866–1870). Oma isa surma järel päris Ernst Johann koos vendadega Stackelbergide hiiglaslikud mõisavaldused Virumaal. 1853. aasta pärandikokkulepe kohaselt siirdusid tema valdusse Hirmuse, Purtse, Püssi ja Voorepera mõis. Ta müüs need juba 1854. aastal oma vennale krahv Otto Magnus von Stackelbergile. 1864. aastal ostis ta parun Axel von der Brüggenilt Kuramaal Talsi kreisis Laidze mõisa, mille pärandas oma pojale krahv Gustav Alexander Erik von Stackelbergile (1853–1917). 1833 junkur 1834 praporštšik 1837 alamporutšik ja sõjaministri adjutant 1840 porutšik 1841 staabikapten 1841 kapten 1843 polkovnik 1853 kindralmajor 1860 kindraladjutant 1861 kindralleitnant 1869 suurtükiväekindral 1848 sõjaväeatašee Pariisis 1853 sõjaväeatašee Viinis 25.07.1856 – 04.02.1861 suursaadik Sardiinia Kuningriigis 04.02.1861 – 11.08.1862 suursaadik Hispaania Kuningriigis 11.08.1862 – 03.08.1864 suursaadik Itaalia Kuningriigis 03.08.1864 – 25.04.1868 suursaadik Austria Keisririigis 25.04.1868 – 23.04.1870 suursaadik Prantsuse Keisririigis Ernst Johann von Stackelberg abiellus 1851. aastal Pariisis Marie Antoinette de Tamisier'ga (1831–1860), kes oli markii Pierre Alfred de Tamisier' ja Charlotte de Lorme´i tütar. Abielust sündisid: Krahv Gustav Alexander Erik von Stackelberg (1853–1917), Venemaa sõjaväelane, kindralleitnant Krahv Alexander von Stackelberg (1857–1881), Venemaa sõjaväelane Viited: Stackelberg ""Genealogisches Handbuch der baltischen Ritterschaften, Teil 2, 1.2: Estland" Lk. 290–292" (saksa). Görlitz: Starke. 1930. Archiv der Familie Stackelberg. I. Band. Quellen aus dem Majoratsarchiv zu Isenhof nebst einem Anhange. Lk 32-3. 1898. St. Petersburg: Buchdruckerei der „St. Petersburger Zeitung“. Archiv der Familie Stackelberg. I. Band. Quellen aus dem Majoratsarchiv zu Isenhof nebst einem Anhange. Lk 33-4. 1898. St. Petersburg: Buchdruckerei der „St. Petersburger Zeitung“. Archiv der Familie Stackelberg. I. Band. Quellen aus dem Majoratsarchiv zu Isenhof nebst einem Anhange. Lk 34. 1898. St. Petersburg: Buchdruckerei der „St. Petersburger Zeitung“. Archiv der Familie Stackelberg. I. Band. Quellen aus dem Majoratsarchiv zu Isenhof nebst einem Anhange. Lk 32-4. 1898. St. Petersburg: Buchdruckerei der „St. Petersburger Zeitung“. Дипломаты Российской империи: Эрнест Густавович Штакельберг